CELEX: 62017CN0480
Language: el
Date: 2017-08-09 00:00:00
Title: Υπόθεση C-480/17: Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 9 Αυγούστου 2017 — Frank Montag κατά Finanzamt Köln-Mitte

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/32
            
         Αίτηση προδικαστικής αποφάσεως την οποία υπέβαλε το Finanzgericht Köln (Γερμανία) στις 9 Αυγούστου 2017 — Frank Montag κατά Finanzamt Köln-Mitte
   (Υπόθεση C-480/17)
   (2017/C 382/39)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Köln
   
      Διάδικοι στην υπόθεση της κύριας δίκης
   
   
      Προσφεύγων: Frank Montag
   
      Καθής: Finanzamt Köln-Mitte
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 49, σε συνδυασμό με το άρθρο 54 ΣΛΕΕ, ρύθμιση κράτους μέλους βάσει της οποίας οι υποχρεωτικές εισφορές που καταβάλλονται από υποκείμενο στον φόρο που είναι κάτοικος αλλοδαπής σε φορέα κοινωνικής ασφαλίσεως επαγγελματικού κλάδου (και οφείλονται λόγω της ιδιότητάς του ως μέλους δικηγορικού συλλόγου κράτους μέλους, η οποία, βάσει του νομικού καθεστώτος που διέπει το εν λόγω επάγγελμα, απαιτείται υποχρεωτικώς για την άσκηση της δραστηριότητάς του σε περισσότερα του ενός κράτη μέλη) δεν λαμβάνονται υπόψη, στο πλαίσιο της περιορισμένης φορολογικής υποχρεώσεως, για τη μείωση του φορολογητέου εισοδήματος, ενώ στην περίπτωση των υποκειμένων στον φόρο που είναι κάτοικοι ημεδαπής χορηγείται, στο πλαίσιο της πλήρους φορολογικής υποχρεώσεως, περιορισμένου ύψους έκπτωση από το εισόδημα, κατά τα οριζόμενα στην εθνική νομοθεσία;
            
         
               2)
            
            
               Αντιβαίνει στο άρθρο 49, σε συνδυασμό με το άρθρο 54 ΣΛΕΕ, η υπό 1 περιγραφείσα ρύθμιση, σε περίπτωση που ο υποκείμενος στον φόρο καταβάλλει στον φορέα κοινωνικής ασφαλίσεως επαγγελματικού κλάδου, πέραν των υποχρεωτικών εισφορών του, περαιτέρω –προαιρετικές– συμπληρωματικές εισφορές και το κράτος μέλος δεν τις λαμβάνει υπόψη για τη μείωση του φορολογητέου εισοδήματος, μολονότι οι μεταγενέστερες καταβολές συντάξεως στο κράτος μέλος εκείνο πρόκειται, βάσει της εθνικής νομοθεσίας, να υπόκεινται ενδεχομένως σε φόρο, ακόμη και στο πλαίσιο περιορισμένης φορολογικής υποχρεώσεως;
            
         
               3)
            
            
               Αντιβαίνει στο άρθρο 49, σε συνδυασμό με το άρθρο 54 ΣΛΕΕ, η υπό 1 περιγραφείσα ρύθμιση, σε περίπτωση που ο υποκείμενος στον φόρο καταβάλλει εισφορές στο πλαίσιο οικειοθελώς συναφθείσας ιδιωτικής συνταξιοδοτικής ασφαλίσεως, ανεξαρτήτως της άδειάς του περί ασκήσεως του δικηγορικού επαγγέλματος και των εισφορών που καταβάλλει στον φορέα κοινωνικής ασφαλίσεως επαγγελματικού κλάδου, και το κράτος μέλος δεν τις λαμβάνει υπόψη για τη μείωση του φορολογητέου εισοδήματος, μολονότι οι μεταγενέστερες καταβολές συντάξεως στο κράτος μέλος εκείνο πρόκειται, βάσει της εθνικής νομοθεσίας, να υπόκεινται ενδεχομένως σε φόρο, ακόμη και στο πλαίσιο περιορισμένης φορολογικής υποχρεώσεως;